uma izinkunzi zomakhelwane zilwa edlelweni zingasafuni ukuyekana sekukhona ebonakalayo ukuthi iphelelwa amandla, mhlawumbe ayifuni ukuyeka ukulwa noma isibona ukuthi ilimele ize ife. nokuthi uma bezilamula ilwa nalaba abazilamulayo noma abazihlukanisayo. lowo ofelwe inkomo uyayihlinza idliwe ekhaya, kodwa kubalulekile ukuthi athathe ingxenye ayihambise kulomuzi wenkabi ebulele leyakhe. kuthiwa ufike asishiye esangweni, abakhona bazosibona noma sitholwe ingane bese besithatha besipheka besidla kulowo muzi. lokho kwakukhombisa ukuthi akuxatshenwe ngoba phela akekho obethume inkomo ukuthi ibulale enye, lo ofelwe ubemukela lokho okwenzekile. kodwa uma bebonile ukuthi beziqhathwe abalusi bazo bebejeziswa abalusi labo ngoba sekukhona efile, ngoba lokhu kwakusamdlalo kubona abelusi beziqhatha ngoba bebezigqaja ngokuthi eyakithi izishaya zonke esigodini. izinkomo zilwa uma sekuyisikhathi sokukhwelana kwezinkomo, ngoba bekusuka enye inkunzi izokhwela kwenye indawo kanti ikhona eyakulowomuzi. uma kwenzeka ukuthi izinkunzi zimbili esibayeni esisodwa, umninizo kufanele ayithene enye enzele ukuthi zingakhonyi zonke. "“ngabe ngiqinisile uma ngithi uragnath nonkosikazi wakhe babengazi ukuthi kuqhutshwa umkhuba wokudayisa ngocansi?"" kubuza unepaul.